stanford-oval/wikipedia huggingface dataset:
Aatos Fred

Jalo Aatos Fred (11. huhtikuuta 1917 Pori – 10. huhtikuuta 2003) oli suomalainen šakinpelaaja, joka voitti kaksi kertaa Suomen mestaruuden (1947 ja 1955). Hän voitti myös hopeaa (1961) ja pronssia (1951, 1953 ja 1960).[lähde? ] Aatos Fred sai šakkimestarin arvon 1946.
Fred oli mukana šakkiolympialaisissa Suomen joukkueessa seitsemän kertaa peräkkäin: Helsinki 1952, Amsterdam 1954, Moskova 1956, München 1958, Leipzig 1960, Varna 1962 ja Tel Aviv 1964. Hänen kokonaistuloksensa šakkiolympialaisista oli 47/93 pistettä eli 50,54 %. Suurmestari Arthur Bisguier hävisi Fredille kahdesti Helsingin šakkiolympialaisissa 1952.
Fred harrasti myös tehtäväšakkia, ja hän voitti tässä lajissa ratkaisijana Suomen mestaruuden yhdeksän kertaa.
Ammatiltaan Aatos Fred oli elintarviketyöläinen.
Aati Marttinen

| Henkilötiedot |
| --- | --- | --- | --- |
Syntymäaika: 26. joulukuuta 1997 (ikä 26)
Pelipaikka: maalivahti
Seura
Seura: FC Inter
Pelinumero: 13
Junioriseurat
: FC Inter
Seurat
| Vuodet | Seura | O | (M) |
| 2015 | ÅIFK | 13 | (0) |
| 2016– | FC Inter | 15 | (0) |
| 2018 | → FC Haka | 17 | (0) |
 Seurajoukkueuran tilastot kattavat vain kansalliset sarjat, päivitetty 29. heinäkuuta 2020.
Aati Marttinen (s. 26. joulukuuta 1997) on suomalainen jalkapalloilija. Pelipaikaltaan hän on maalivahti. Marttinen edustaa Veikkausliigassa pelaavaa FC Inter Turkua.
Kaudella 2015 Marttinen pelasi 13 Kakkosen ottelua Åbo IFK:ssa. Marttinen nousi FC Interin junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 9. toukokuuta 2016, kun FC Inter hävisi IFK Mariehamnille kotonaan 0–2. Kauden 2018 hän pelasi lainalla tuolloin Ykkösessä pelanneessa Valkeakosken Hakassa.
1282

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Riika liittyi Hansaliittoon.
Englannin kuningas Edvard I löi Walesin viimeisen ruhtinaan Llywelyn ap Gruffuddin.
Sisilia erosi Napolin kuningaskunnasta ja joutui Aragonialle.
Habsburgin suku nousi Itävallan hallitsijaksi.
Syntyneitä

Södermanlandin herttua Eerik Maununpoika
Kuolleita

11. joulukuuta: Mikael VIII Palaiologos, Bysantin keisari
Nichiren, buddhalainen munkki
A Million Light Years Away

| ”A Million Light Years Away” Stratovarius |
| --- | --- | --- |

Singlen tiedot
 Albumilta: Infinite
 Julkaistu: 20. lokakuuta 2000
 Formaatti: 7” vinyyli, CDS
 Tyylilaji: power metal
 Kesto: 03.48
 Levy-yhtiö: Nuclear Blast
Listasijoitukset
  Suomen virallinen lista: 14.
Stratovariuksen muut singlet
| ”It’s a Mystery” 2000 | ”A Million Light Years Away” 2000 | ”Eagleheart” 2002 |
A Million Light Years Away on suomalaisen power metal -yhtye Stratovariuksen kahdestoista single. Se julkaistiin vuonna 2000 levymerkillä Nuclear Blast.
Kappale ylsi Suomen virallisen singlelistan sijalle 14, ja se pysyi listalla yhteensä kolme viikkoa.
Kappaleet

A Million Light Years Away – 03.48
Celestial Dream – 02.32
Phoenix (live) – 06.33
Infinity (live) – 09.21
Kokoonpano

Timo Kotipelto – laulu
Timo Tolkki – kitara
Jörg Michael – rummut
Jens Johansson – koskettimet
Jari Kainulainen – basso
Abertayn yliopisto

| Abertay yliopisto> Abertay University |
| --- | --- |
 Yliopiston Bernard King -kirjasto
Motto:  lat. Beatus homo qui invenit sapientiam
Perustettu:  1994 yliopistoksi 1888 Dundee Technical Institute
Sijainti:  Dundee,  Skotlanti
Osoite:  Bell Street, Dundee, Dundee, UK, DD1 1HG
Sivusto:  www.abertay.ac.uk
Abertay yliopisto on yksi Dundeen kaupungin kahdesta yliopistossa Skotlannissa.
Vuonna 1997 Abertay tarjosi ensimmäisenä yliopistona maailmassa tietokonepeli-aiheisen yliopistotutkinnon. Abertay oli myös ensimmäinen yliopisto, joka tarjosi yliopistotutkinnon eettisestä hakkeroinnista, alkaen vuonna 2006.
Research Excellence Frameworkin julkaisun mukaan Abertay oli ensimmäisellä sijalla Skotlannin uusista yliopistoista ”tutkimus intensiteetin” vertailussa vuonna 2014. Princeston Reviewin mukaan Abertay yliopisto on ollut paras eurooppalainen yliopisto videopelien kanditutkinnon suhteen vuosina 2015–2019.
Kampus

Abertay yliopisto sijaitsee Dundeen keskustassa. Yliopiston kampuksalueeseen kuuluvat Dundee Bussiness Schoolin historialliset Old College -rakennukset, Bernard King -kirjasto, rikospaikkatutkinnan opetusalue, eettisen hakkeroinnin laboratoriot, jotka ovat suunniteltu tietokoneiden hakkerointia ja väärinkäyttöä liittyvää tutkimusta varten, ja modernit tietokonepeli laboratoriot UK Centre for Excellence in Computer Games Education -keskuksessa.
The Bernard King -kirjasto Bell Streetillä avautui opiskelijoille helmikuussa 1998, virallisesti kuningatar Elisabeth II avaamana 30. kesäkuuta 1998.
Kydd-rakennus.
40 (luku)

| --- | --- |
Luonnolliset luvut
40 ← 40 41 42 43 44 45 46 47 48 49 →
Kardinaaliluku: neljäkymmentä
Järjestysluku: neljäskymmenes
Tekijät: 1, 2, 4, 5, 8, 10, 20, 40
Alkutekijät:  2^{3}\cdot 5

Roomalainen numero: XL
Binääriluku: 101000
Oktaaliluku: 50
Duodesimaaliluku: 34
Heksadesimaaliluku: 28
Vigesimaaliluku: 20
40 on luonnollinen luku, jota edeltää luku 39 ja seuraa luku 41.
Matematiikassa

40 on yhdistetty, puolitäydellinen ja runsas luku.
40 on kahdeksankulmioluku.
40 on viisikulmiopyramidiluku.
40 on Harshad-luku kymmenjärjestelmässä, binäärijärjestelmässä, kolmijärjestelmässä (11113), nelijärjestelmässä (2204) ja oktaalijärjestelmässä.
40 on palindromi kolmijärjestelmässä.
40 on Zumkellerin luku (engl. Zumkeller number).
40 on ”käytännöllinen luku” (engl. practical number), koska mikä tahansa positiivinen kokonaisluku luvun 40 tekijöiden summaan (90) saakka voidaan muodostaa luvun 40 eri tekijöiden summana.
40 esiintyy kahdessa jaottomassa Pythagoraan kolmikossa: (9, 40, 41) ja (40, 399, 401).
40 on jaollinen tekijöidensä määrällä (8).
40 voidaan muodostaa kahden eri neliöluvun summana:  6^{2}+2^{2}.
40 voidaan muodostaa kahden neliöluvun erotuksena kahdella tavalla:  7^{2}-3^{2} tai  11^{2}-9^{2}.
Umpinainen torus voidaan jakaa viidellä tasolla enintään 40 osaan.
Luonnontieteissä

Jaksollisessa järjestelmässä zirkoniumin järjestysluku on 40.
Argon-40 on argonin vakaa ja luonnossa yleisin isotooppi.
Kalsium-40 on kalsiumin vakaa ja luonnossa yleisin isotooppi.
Sinkki-70 on sinkin vakaa isotooppi, jonka neutroniluku on 40.
Gallium-71 on galliumin vakaa isotooppi, jonka neutroniluku on 40.
Germanium-72 on germaniumin vakaa isotooppi, jonka neutroniluku on 40.
Seleeni-74 on seleenin vakaa isotooppi, jonka neutroniluku on 40.
Negatiivinen 40 on lämpötila, jossa Celsius- ja Fahrenheit-asteikot leikkaavat toisensa: −40 °C = −40 °F.
40 Harmonia on pikkuplaneetta.
Messier 40 on optinen kaksoistähti.
Uskonnoissa

Luku 40 on merkittävä juutalaisuudessa, kristinuskossa, islamissa ja laajemminkin Lähi-idän perinteissä; se voi myös edustaa karkeaa laskelmaa, suurta yksikköjen summaa, tai jotain muuta.
Esimerkkejä Raamatun kohdista, joiden mukaan jokin asia kesti 40 päivää tai 40 vuotta:
Nooan aikainen vedenpaisumus alkoi 40 päivää ja 40 yötä kestäneestä rankkasateesta.
”40 päivää” oli ajan pituus, jolloin 12 vakoojaa tutkivat Luvattua maata.
Israelilaiset vaelsivat autiomaassa 40 vuotta.
Sekä Daavid että Salomo hallitsivat 40 vuotta.
Ennen julkista toimintaansa Jeesus paastosi autiomaassa 40 päivää. Tämän mukaisesti myös kirkkovuoden paastonaika kestää 40 päivää.
Apostolien tekojen mukaan Jeesus astui taivaaseen 40 päivää ylösnousemisensa jälkeen. Tämän mukaisesti helatorstai on 40. päivänä pääsiäisestä.
Muissa yhteyksissä

Ranskan akatemiassa on 40 jäsentä.
Sana karanteeni (ransk. quarantaine) johtuu ranskan lukusanasta quarante = 40. Sana on peräisin mustan surman ajalta, jolloin taudinkantajiksi epäillyt joutuivat eristetyiksi 40 päivän ajaksi.
40 on alkuperäisen Mendelejevin kaavan [lähde? ] mukaisen venäläisen vodkan alkoholipitoisuus tilavuusprosentteina.
Neljääkymmentä tarkoittava forty on englannin kielen ainoa lukusana, jonka kirjaimet ovat aakkosjärjestyksessä.
Ronald Reagan oli Yhdysvaltojen 40. presidentti.
Etelä-Dakota oli 40. Yhdysvaltoihin liittynyt osavaltio.
40 on Romanian kansainvälinen suuntanumero.
Eurooppatie E40 kulkee Ranskan ja Kazakstanin välillä.
Kantatie 40 eli Turun kehätie kulkee Naantalin ja Kaarinan välillä.
40 on Neljä Ruusua -yhtyeen albumi vuodelta 2022.
Kiihtelys on suomalainen kaupassa ja verotuksessa käytetty yksikkö, joka tarkoittaa 40 oravannahkaa. Vanha turkisalue Kiihtelysvaara on saanut siitä nimensä.
Viiden kortin pokerissa on 40 tapaa saada värisuora.
40-vuotishääpäivää kutsutaan rubiinihäiksi.
Aiheesta muualla

Kuvia tai muita tiedostoja aiheesta 40 (luku) Wikimedia Commonsissa
Afrikan rahaliitto

Afrikan rahaliitto on Afrikan Unionin suunnitelma talous- ja rahaliitoksi. Sen päämääränä olisi houkutella Afrikkaan investointeja ja parantaa maanosan kilpailukykyä. Se edellyttäisi Afrikan keskuspankin luomista. Yhtenä mahdollisuutena olisi luoda koko Afrikan kattava yhteisvaluutta. Päämäärä on hahmoteltu vuonna 1991 Abujassa, Nigeriassa. Alun perin tavoitteeseen pyrittiin ennen vuotta 2021. Eri Afrikan osilla on kuitenkin erilaisia pyrkimyksiä ja edellytyksiä asian suhteen.
90 West Street

| 90 West Street West Street Building |
| --- | --- |

Tiedot
Sijainti:  New York, New York, Yhdysvallat
Rakennettu:  1905–1907
Käyttötarkoitus:  alun perin liiketilat,  vuodesta 2005 asunnot
Tila:  valmis
Yritykset
Arkkitehti:  Cass Gilbert
Insinööri:  Gunvald Aus
Kehittäjä:  West Street Improvement Corporation
Tekniset tiedot
Kerroksia:  23
Korkeus
Kattokorkeus:  98,76 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
90 West Street on Yhdysvaltain New Yorkissa sijaitseva varhainen tornitalo. Vuonna 1907 valmistunut rakennus edustaa uusgoottilaista arkkitehtuuria. Teräsrakenteinen talo on 23-kerroksinen ja lähes sata metriä korkea. Sen julkisivu on katettu terrakotalla ja graniitilla. Rakennus vaurioitui vuoden 2001 World Trade Centerin terrori-iskuissa, mutta sen kantavat rakenteet säilyivät. Alun perin liikekäyttöön tarkoitettu tornitalo muunnettiin korjausten yhteydessä asuinrakennukseksi ja avattiin uudelleen vuonna 2005.
Historia

90 West Street suunniteltiin alun perin konttoritiloiksi. Sitä suunnittelemaan palkattiin tunnettu arkkitehti Cass Gilbert. Tornitalo sijaitsi 1900-luvun alussa hyvin lähellä Hudsonjoen rantaa, mutta eteläistä Manhattania on sittemmin laajennettu täyttömaalla usean korttelin verran talosta länteen. Maaperä tontilla oli pysyvästi vetinen, ja perustukset rakennettiin syvien paalutusten varaan. 90 West Street julistettiin New Yorkin kaupungin suojelukohteeksi (engl. landmark) vuonna 1998.
Rakennus vaurioitui vakavasti vuoden 2001 World Trade Centerin terrori-iskuissa. Tämän jälkeen se joutui odottamaan korjausta peitettynä vuoteen 2003 asti, jolloin Brack Capital Real Estate osti rakennuksen 12,25 miljoonalla Yhdysvaltain dollarilla. Summaa pidettiin korkeana ottaen huomioon rakennuksen huonon kunnon ja sen vaatimat kalliit korjaukset. Vuosina 2004–2005 rakennus kunnostettiin perusteellisesti. Samalla myös sen käyttötarkoitus muutettiin toimistotiloista asunnoiksi. Rakennukseen valmistui 410 korkeahintaista vuokra-asuntoa. Rakennuksen maanalaisiin tiloihin rakennettiin kunnostustöiden aikana pysäköintitiloja. Maanalaiset osat tulvivat rankkasateiden jälkeen vuonna 2007, ja tilat täytyi kunnostaa uudelleen.
Arkkitehtuuri

Cass Gilbertin suunnittelema 90 West Street edustaa yhdysvaltalaista uusgoottilaista arkkitehtuuria. Rakennuksen neljää julkisivua jakavat pystysuunnassa korkeat pilarit, ja sen huippua koristavat kaaret ja gargoilit.
90 West Streetin julkisivu noudattaa uusgoottilaisesta koristelustaan huolimatta pitkälti uusklassisen arkkitehtuurin korkeille rakennuksille tyypillistä kolmijakoista muotoa, jossa julkisivulla on klassisen pylvään tavoin toisistaan eroavat jalusta, varsi ja huipun kapiteeli. 90 West Streetin alimmat neljä kerrosta on katettu graniitilla. Rakennuksen keskiosa on katettu koristeellisilla terrakottalaatoilla. Ylimmät kerrokset on verhottu pronssisella mansardikatolla.
Valmistuessaan vuonna 1907 rakennus oli ensimmäisiä yhdysvaltalaisia tornitaloja, joihin sovellettiin aiemmin lähinnä kirkoissa käytettyä uusgoottilaista tyyliä. Gilbert sai myöhemmin tehtäväkseen suunnittella myös toisen, suuremman uusgoottilaisen tornitalon. Gilbertin Woolworth Building oli valmistuessaan vuonna 1913 maailman korkein pilvenpiirtäjä.
Ympäristö

90 West Street sijaitsee New Yorkin kaupungin Manhattanin saaren eteläosassa Financial District -alueella. Rakennus sijaitsee West Street -kadun varrella World Trade Center -kompleksin eteläpuolella.
Kuvia

Julkisivun uusgoottilaisittain koristeltua terrakottaa
Rakennuksen läntinen julkisivu West Street -kadulla
Itäistä julkisivua vasten rakennettu World Center Hotel
90 West Street alkuperäisten World Trade Centerin kaksoistornien katveessa
Aiheesta muualla

Kuvia tai muita tiedostoja aiheesta 90 West Street Wikimedia Commonsissa
Structurae.net: 90 West Street (englanniksi)
Aberlleiniogin linna

| Aberlleiniogin linna |
| --- | --- |
 Aberlleiniogin linnan kaksi tornina vuonna 2009.
Osoite:  Llangoed, Beaumaris LL58 8RY
Koordinaatit:  53°17′33.0″N, 4°04′38.0″W
Rakennustyyppi:  linna
Valmistumisvuosi:  1088
Runkorakenne:  kivi
Julkisivumateriaali:  kivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Aberlleiniogin linna sijaitsee lähellä walesilaista Llangoedin kylää Isle of Angleseyn saarella. Sitä alkoi rakentaa vuonna 1088 Hugh d'Avranches, joka oli Chesterin ensimmäinen jaarli. Alkuperäinen linna oli muinaislinna, josta ei ole juuri mitään jäljellä. Paikalla on ilmeisesti ollut luonnollinen mäki, noin 50 metriä leveä ja 5–6 metriä korkea, josta on alettu muokata linnoitusta. Mäen juurella on oja, joka on noin 6 metriä leveä ja noin 1,2 metriä syvä. Tämä ensimmäinen linnoitus oletettavasti tuhoutui pian.
Rauniot

Mäen päällä on Aberlleiniogin linnasta jäljellä olevat rauniot. Se rakennettiin puolivälissä Englannin sisällissotaa. Se on neliön muotoinen, ja sen kulmissa oli neljä tornia, neljä metriä halkaisijaltaan, ja kunkin seinissä on kolme ampuma-aukkoa. Muureissa on pilastereita tukemassa niitä, kolme kullakin sivulla, lukuun ottamatta kaakkoispuolta, jossa on ollut portti.
Linnalla oli käyttöä vielä toisessa maailmansodassa, kun kodinturvajoukot käyttivät sitä.
Aiheesta muualla

Aberlleiniog: The Ultimate Hidden Gem (Arkistoitu – Internet Archive)
Castell aberlleiniog, castle earthworks and civil war fort
Castell Aberlleiniog
Aberin rautatieasema (Gwynedd)

Aberin rautatieasema oli rautatieasema Abergwyngregynin kylässä Gwyneddin alueella, Walesissa. Se sijaitsi North Wales Coast Linen varrella.
Historia

Aberin aseman avasi Chester and Holyhead Railway 1. toukokuuta 1848. Siellä oli kaksi laituria. Länteen kulkevien junien laiturilla oli kaksikerroksinen tiilinen asemarakennus, toisella laiturilla yksinkertainen odotushuone. Asemalla oli myös rahtiliikenteelle tarkoitettu sivuraide, jota käytti erityisesti aseman lähellä sijainnut Lord Penrynin saviliusketehdas.
1950-luvulle tultaessa syrjäisen aseman liikenne alkoi olla vähäistä. Se suljettiin matkustajilta 1. toukokuuta 1848. Rahtiliikenteen käytössä se pysyi vielä 4. toukokuuta 1964 asti. Asemarakennus on yhä olemassa ja käytössä yksityisasumuksena. Laiturit ja muut rakennukset sen sijaan on purettu.
Moonspell

| Moonspell |
| --- | --- |
 Moonspell, Studio Krakow 2007
Tiedot
Toiminnassa:  1992-
Tyylilaji:  dark metal, goottimetalli
Kotipaikka:   Portugali, Lissabon
Laulukieli:  englanti, portugali
Jäsenet:  Fernando Ribeiro, laulu   Mike Gaspar, rummut   Pedro Paixão, koskettimet, kitara   Ricardo Amorim, kitara   Aires Pereira, basso  
Levy-yhtiö:  Napalm Records (2011-)
Infobox OKNimi-testi OK: 
Moonspell on portugalilainen dark metal -yhtye, joka perustettiin vuonna 1992. Moonspell on saavuttanut kotimaansa lisäksi runsaasti suosiota myös kansainvälisesti. Yhtyeen tyylisuuntaa on luonnehdittu dark metalin lisäksi myös goottimetalliksi.
Historia > Morbid God (1989–1992)

Laulaja Fernando Ribeiro (Langsuyar) ja basisti João Pedro (Ares) perustivat alun perin vuonna 1989 Morbid God -nimisen black metal -yhtyeen. Yhtyeen alkuaikoina Ribeiro soitti rumpuja ja Ares lauloi. Yhtye julkaisi demolevyn (1992), jolta löytyy kappale "Serpent Angel", jonka Moonspell myöhemmin levytti ja julkaisi uudelleen Under Satanae -levyllään (2012).
Historia > Moonspell (1992–)

Vuodesta 1992 eteenpäin yhtye jatkoi nimellä Moonspell. Fernando Ribeiro ja rumpali Mike Gaspar ovat soittaneet Moonspellissa sen perustamisesta lähtien. Yhtyeen ensimmäisiä julkaisuja olivat Anno Satanae (demo, 1993) ja Under the Moonspell (EP, 1994). Moonspellin ensimmäinen kokopitkä albumi on Wolfheart (1995), joka on vielä tyylillisesti saanut vaikutteita black metalista.
Irreligious-albumilla (1996) yhtye siirtyi enemmän goottimetallin suuntaan, ja hyvän vastaanoton saanut albumi sisältää Moonspellin tunnetuimpiin kuuluvia kappaleita, kuten "Opium", "Fullmoon Madness" ja "Awake!". "Opiumista" tehtiin myös musiikkivideo, ja yhtye esittää kappaleen vieläkin useimmissa konserteissaan. Amorphis-yhtyeestä tunnettu basisti Niclas Etelävuori on toiminut sekä The Antidote että myöhemmällä Night Eternal-levyillä studiomuusikkona. Darkness and Hope ja The Antidote -albumien tuottajana toimi Hiili Hiilesmaa, ja levyt äänitettiin Suomessa Finnvox-studiolla.
Alkuvuodesta 2003 Moonspell levytti coverin jazz-kappaleesta "I'll See You in My Dreams". Cover tehtiin musiikiksi portugalilaiseen kauhuelokuvaan, ja kappaleesta tehtiin myös musiikkivideo.
Moonspellin levyt ovat saaneet usein vaihtelevan vastaanoton sekä kuuntelijoilta että kriitikoilta, sillä yhtyeellä on ollut tapana muuntautua jokaisella levyllään. Vuonna 1998 julkaistua Sin/Pecadoa pidetään yhtyeen kokeellisimpana levynä The Butterfly Effectin (1999) ohella. Musiikkiaan jälleen raskaampaan suuntaan vieneestä Memorial-albumista (2006) lähtien Moonspellin on kuvailtu olevan jälleen nousukiidossa, ja erityisesti Under Satanae, Night Eternal ja Extinct ovat saaneet erinomaisia arvioita. Extinct-levyn tuottajana toimi tunnettujen metalliyhtyeiden, kuten Katatonian, Soilworkin ja Arch Enemyn, kanssa 2000-luvulla työskennellyt Jens Bogren.
Yhtye on kertonut aikovansa julkaista vuoden 2017 aikana Portugalissa kuvatun dvd:n. Yhtyeen uusimman, portugalinkielisen levyn 1755 teema on Lissabonin vuoden 1755 maanjäristys.
Vaikutteita kulttuurista

Moonspellin musiikissa on runsaasti vaikutteita portugalilaisesta kulttuurista. Suurin osa yhtyeen kappaleista on englanninkielisiä, mutta "Trebaruna", "Alma Mater" ja "Ataegina" albumilta Wolfheart, "Full Moon Madness" albumilta Irreligious ja "Than the Serpents in my Arms" albumilta Darkness and Hope on laulettu osittain tai kokonaan portugaliksi. Lisäksi "Alma Mater" -kappaleessa käytetään kuuluisaa sanontaa "Orgulhosamente sós" (suom. "Olemme ylpeästi yksin"), joka oli Portugalin pääministerin ja diktaattorin António de Oliveira Salazarin tunnuslause. Kappaleessa "Opium" lainataan Álvaro de Camposia, joka oli kuuluisan portugalilaisen runoilijan Fernando Pessoan heteronyymi. "Trebaruna" ja "Ataegina" kertovat lusitanialaisen mytologian samannimisistä jumalattarista. Moonspell on myös tehnyt cover-version portugalilaisen Madredeus-yhtyeen kappaleesta "Os Senhores da Guerra".
Jäsenet

Fernando Ribeiro – laulu
Ricardo Amorim – kitara
Aires Pereira – basso
Mike Gaspar – rummut
Pedro Paixão – koskettimet
Diskografia

| --- | --- |
 Studioalbumit Wolfheart (1995,  Century Media)  Irreligious (1996,  Century Media)  Sin/Pecado (1998,  Century Media)  The Butterfly Effect (1999,  Century Media)  Darkness and Hope (2001,  Century Media)  The Antidote (2003,  Century Media)  Memorial (2006,  SPV)  Night Eternal (2008,  SPV)  Alpha Noir/Omega White (2012,  Napalm Records)  Extinct (2015,  Napalm Records)  1755 (2017,  Napalm Records)  Hermitage (2021) EP:t Under the Moonspell (1994,  Adipocere Records)  2econd Skin (1997,  Century Media) :  Kokoelmat The Great Silver Eye (2007,  SPV)  Under Satanæ (2007,  SPV) Livealbumit Lusitanian Metal (2008,  Century Media)  Lisboa Under the Spell (2018,  Napalm Records) Demot Anno Satanae (1994) Singlet Goat on Fire - Wolves from the Fog (1994,  Molon Lave Records)  Opium (1996,  Century Media)  Sin/Pecado (1997,  Century Media)  Butterfly FX (1999,  Century Media)  Nocturna (2001,  Century Media)  Everything Invaded (2003,  Century Media)  Finisterra (2006,  Steamhammer)  The Last of Us (2015,  Napalm Records)  Extinct (2015,  Napalm Records) DVD:t Lusitanian Metal (2008,  Metal Mind Productions)
Aiheesta muualla

Wikimedia Commonsissa on kuvia tai muita tiedostoja aiheesta .
Moonspell Facebookissa
Moonspell Encyclopaedia Metallumissa (englanniksi)
Moonspell
| --- | --- |
Studioalbumit:   Wolfheart  Irreligious  Sin/Pecado  The Butterfly Effect  Darkness and Hope  The Antidote  Memorial  Night Eternal  Alpha Noir/Omega White  Extinct  1755  Hermitage 
Kokoelmat:   The Great Silver Eye  Under Satanæ 
Livealbumit:   Lusitanian Metal  Lisboa Under the Spell 
EP:t:   Under the Moonspell  2econd Skin 
Moonspell, RockHard Festival 2016
Aarne Lindholm

| Aarne Lindholm (myöh>  Linnolahti).Henkilötiedot |
| --- | --- |
Koko nimi:  Karl Aarne Lindholm
Syntynyt: 12. helmikuuta 1889 Laihia, Suomi
Kuollut: 19. heinäkuuta 1972 (83 vuotta) Vaasa, Suomi
Yleisurheilija
Laji:  kestävyysjuoksu
Karl Aarne Lindholm (myöh. Linnolahti) (12. helmikuuta 1889, Laihia – 19. heinäkuuta 1972 Vaasa) oli suomalainen kestävyysjuoksija.
Lindholm osallistui Suomen suurruhtinaskunnan joukkueeseen Tukholman olympialaisiin 1912. Hän osallistui Tukholmassa neljään lajiin: 5 000 m juoksuun, 3 000 m joukkuekilpailuun, maastojuoksun yksilökilpailuun sekä maastojuoksun joukkuekilpailuun. 3 000 metrin joukkuekilpailussa hän sijoittui välieränsä toiseksi viimeiseksi. Muissa lajeissa hän ei päässyt maaliin.
Hän asui vuodesta 1897 Vaasassa, jossa toimi aluksi postinkantajana ja myöhemmin vahtimestarina.